На основу члана 19**.** и 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016 - др. Закон, 108/2016, 113/2017, 95/2018 и 153/2020 ) и члана 37. став 1. тачка 16. Статута града Ниша („Сл.лист Града Ниша“, бр. 88/2008, 143/2016 и 18/2019),

Скупштина Града Ниша на седници од \_\_\_\_\_\_\_\_\_\_ 2021. године, доноси

**Р Е Ш Е Њ Е**

**I ДАЈУ СЕ** на коришћење ЈКП “Паркинг сервис“ Ниш, ул. Светозара Марковића број 27, на неодређено време и без накнаде следеће непокретности:

- зграда јавне гараже, површине 1656 м², спратности Пр+1, која се налази у ул. Синђелићев трг у Нишу, на кп.бр. 29626 КО Ниш-Бубањ, и уписана је у В лист - 1. део листа непокретности бр. 5177 КО Ниш-Бубањ, као објекат бр. 1, и на којој је уписано право јавне својине Града Ниша

- зграда јавне гараже, површине 744 м2, спратности Пр+1, која се налази у ул. Војводе Танкосића у Нишу, на кат. парцели број 19804 КО Ниш-Ћеле Кула и уписана је В лист-1.део листа непокретности број 13850 КО Ниш-Ћеле Кула, као објекат број 1, и на којој је уписано право јавне својине Града Ниша

У својству корисника ЈКП “Паркинг сервис“ Ниш, користиће напред описане гараже у складу са регистрованом делатношћу и позитивним законским прописима.

**II** Oбјекти из става I овог решења дају се на коришћење ЈКП “Паркинг сервис“ Ниш у складу са регистрованом делатношћу јавног предузећа, са правом управљања односно одржавања, обнављања и унапређивања, са обавезом извршавања свих законских и других обавеза, као и у складу са природом и наменом ствари и у складу са важећим Законом о јавној својини и другим позитивним законским прописима и без права располагања у смислу важећег Закона о јавној својини.

**III** Обавезује се ЈКП “Паркинг сервис“ Ниш, да у року од 8(осам) дана, од дана пријема овог решења приступи закључењу Уговора о давању на коришћење, којим ће се ближе регулисати међусобна права и обавезе између Града Ниша и ЈКП “Паркинг сервис“ Ниш.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2021.године**

**СКУПШТИНА ГРАДА НИША**

**ПРЕДСЕДНИК**

**др Бобан Џунић**

**О Б Р А З Л О Ж Е Њ Е**

ЈКП “Паркинг сервис“ Ниш, обратило се Градској управи за имовину и одрживи развој Града Ниша, захтевом број 5452/21 и захтевом број 5453/21 од 31.5.2021.године, за давање на коришћење јавних гаража ближе описаних у ставу I диспозитива овог решења, ради обављања регистроване делатности.

У поступку спроведеном по поднетом захтеву, увидом у лист непокретности бр. 5177 КО Ниш - Бубањ, утврђено је да је у истом уписана зграда јавне гараже у ул. Синђелићев трг у Нишу, као објекат број 1 на катастарској парцели број 29626 КО Ниш-Бубањ и да је на истој уписано право јавне својине Града Ниша. Увидом у лист непокретности број 13850 КО Ниш-Ћеле Кула, утврђено је да је у истом уписана зграда јавне гараже у ул. Војводе Танкосића у Нишу, као објекат број 1 на катастарској парцели број 19804 КО Ниш-Ћеле Кула и да је на истој уписано право јавне својине Града Ниша.

На основу члана 18. став 1. Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016, 113/17, 95/2018 и 153/2020 -у даљем тексту: Закон) утврђено је да су носиоци права јавне својине Република Србија, аутономна покрајина и општина, односно град.

Одредбама члана 19. став 1 тачка 3) Закона, прописано је да су корисници ствари у јавној својини, поред осталих и јавна предузећа, друштва капитала, чији је оснивач Република Србија, аутономна покрајина и јединица локалне самоуправе, као и њихова зависна друштва, на основу уговора закљученог на основу акта надлежног органа, а којим нису пренете у својину тог јавног предузећа, односно друштва.

Чланом 21. Закона прописано је да јавна предузећа, друштва капитала чији је оснивач Републике Србија, аутономна покрајина или јединица локалне самоуправе и њихова зависна друштва, која обављају делатност од општег интереса, користе непокретности које им нису уложене у капитал, на основу посебног закона, оснивачког акта или уговора закљученог са оснивачем.

Чланом 24. Закона, утврђено је да корисници из члана 21. овог закона управљају покретним и непокретним стварима у јавној својини које користе, као и да управљање стварима у јавној својини јесте њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења законом није нешто друго прописано.

Полазећи од чињенице да је Град Ниш оснивач ЈКП “Паркинг сервис“ Ниш на основу Одлуке о оснивању Јавног комуналног предузећа „Паркинг сервис“ Ниш („Сл.лист Града Ниша“, бр. 51/2013 од 18.06.2013.године), као и да јавно предузеће у складу са важећим Законом о јавној својини не може бити носилац права јавне својине, а да може стећи својство корисника ствари у јавној својини, ради обављања регистроване делатности тог јавног предузећа- сврсисходно је и оправдано давање на коришћење јавних гаража у јавној својини Града Ниша - јавном предузећу чији је оснивач Град Ниш-ЈКП “Паркинг сервис“ Ниш, те је сходно напред цитираним прописима одлучено као у диспозитиву овог решења.

**ГРАДСКА УПРАВА ЗА ИМОВИНУ**

**И ОДРЖИВИ РАЗВОЈ**

**ВД НАЧЕЛНИКА**

**\_\_\_\_\_\_\_\_\_\_\_\_\_\_\_\_\_\_\_\_**

**Ружица Ђорђевић,дипл.правник**